cyanic-selkie/wikianc huggingface dataset:
1000 eurų karta
Turinys
30-metis Mateo, pasižymintis puikiais matematiniais gabumais, turi pašaukimą dėstyti universitete, tačiau šiai veiklai skiria mažai laiko, o darbuojasi marketingo kontoroje. Jis nuomojasi butą kartu su kitu pietiečiu Frenčesko, kuris niekaip nesusiranda darbo ir dienas leidžia žaisdamas „Playstation“.
Sriauptai
Sriauptai – kaimas Skuodo rajono savivaldybėje, 3,5 km į šiaurės rytus nuo Lenkimų, Šventosios pakrantėje, ties jos santaka su Lukne. Seniūnaitijos centras. Praeina kelias.
Istorija
1947 m. rugsėjo mėn. kaime į stribų pasalą pateko ir žuvo Kardo rinktinės partizanas Valerijonas Apulskis-Gailenis (g. 1930 m.), o spalio 13 d. partizanų rėmėjo Prano Lenkausko sodyboje MGB vidaus kariuomenės 273-ojo šaulių pulko kareiviai ir Skuodo stribai apsupo Žemaičių apygardos Kardo rinktinės Skirmanto (Skuodo) kuopos Viršilos būrio partizanus. Per susišaudymą žuvo būrio vadas Bronius Bakštys-Viršila, partizanai Jonas Paulauskas-Šnarys, Antanas Vaitila (Vaidila) ir sodybos savininko sūnus Vincas Lenkauskas. Pranas Lenkauskas-Ąžuolas kautynių metu buvo sužeistas, suimtas ir nugabentas į Skuodo valsčiaus stribų būstinę, kurioje tardant nukankintas. Jo ir žuvusių partizanų kūnus stribai pakasė Skuodo miesto pakraštyje esančiuose Skuodo II maro kapeliuose.
Tučių geomorfologinis draustinis
Draustinis apima griovų išraižytą panemunės šlaitą aukščiau Kriūkų–Ilguvos vieškelio, kuriuo praeina šiaurinė draustinio riba. Rytinėje jo dalyje, nuo Kriūkų pusės, įsikūręs Paežerėlių bažnytkaimis, toliau stūkso pavienės Juškių, Tūčių sodybos. Vakarinę dalį (Ilguvos pusėje) riboja Tūčių ir Kulnių paribiu nuo šlaito atitekantis Anotupis. Draustinio ribose giliomis miškingo šlaito griovomis link Nemuno nuteka upokšniai, formuojantys raiškų reljefą: Pelutupis, Remtus, Kritupis. Vidurinėje dalyje, ties Pelutupiu, stūkso Žuklijų piliakalnis.
Ilaba
Karaliaus Sargono įraše Ilaba, asmeninis valdovo dievas, tapatinamas su Zababa. Minima, kad Ilabos vėzdo galia padėjusi Sargonui įveikti Uruką. Žlugus Akado imperijai, nunyko ir Ilabos kultas, dievybė minima tik kelete įrašų. Apie 1600 m. pr. m. e. Ilabos kultas dar buvo paplitęs Maryje tarp amoritų. Teigiama, jog Ugarito dievų sąrašuose minimas ilib gali reikšti Ilabą, tačiau tas pats žodis ilib buvo vartojamas ir bendresne reikšme (pvz., Akchato epe ilib įvardijamas šeimos dievas). Ilaba paminėtas kudurru akmens, datuojamo VIII a. pr. m. e., įraše. Viename aiškinamajame babiloniečių astronominiame tekste Akėčių žvaigždynas įvardijamas „Ilabos ginklu“.
Ikonografijoje Ilaba nėra vaizduojamas. Vis dėlto būta bandymų Ilabą sieti su vadinamąja „figūra su vėzdu“.
Pats vardas Ilaba sudarytas iš akadų kalbos žodžių, reiškiančių „dievas“ ir „tėvas“.
Rusijos Respublika
Rusijos Republika (rus. Российская Республика = Rossijskaja Respublika) arba Rusijos Demokratinė Federalinė Respublika (rus. Российская Демократическая Федеративная Республика = Rossijskaja Demokratičeskaja Federativnaja Respublika) – 1918 m. Konstitucijos pagrindu įkurta trumpai gyvavusi valstybė, kuri de jure kontroliavo savo pirmtakės Rusijos imperijos teritorijas. 1917 m. buvo pasirašytas dekretas, kurį patvirtino tuometinis ministras pirmininkas Aleksandras Kerenskis bei teisingumo ministras Aleksandras Zarudnas.
Bolševikams perėmus valdžią, Rusijos Respublikos Vyriausybė buvo panaikinta 1917 m. lapkričio 7 d. Nepaisant to, tą patį mėnesį buvo surengtas dalinai demokratiškas Visos Rusijos Steigiamasis susirinkimas. 1918 m. sausio 18 d. susirinkimas išleido dekretą, kurio nutarimu Rusija buvo paskelbta demokratinė federalinė respublika, tačiau sekančią dieną bolševikai šį sprendimą anuliavo. 1918 m. sausio 25 d., bolševikams paskelbus apie Rusijos TFSR įkūrimą, Rusijos Respublika žlugo.
Istorija
Po Vasario revoliucijos Rusijos imperatorius Nikolajus II atsisakė sosto ir buvo suformuota Laikinoji Vyriausybė, kuriai vadovavo kunigaikštis Georgijus Lvovas. Monarchijos statusas liko neišspręstas.
Oficialiai tuometinė Respublikos Vyriausybė buvo laikina, nors de facto dėl valdžios šalyje pastaroji konkuravo tiek su sovietų (daugiausia Petrograde), tiek įvairių etninių separatistų politinėmis grupuotėmis. Sovietai buvo politinės proletariato organizacijos, stipriausios pramoniniuose regionuose, kuriuose dominavo kairiosios partijos. Jų politinė įtaka buvo pagrįsta sukarintomis pajėgomis, kurių dėka pastarieji kartais sugebėdavo sėkmingai konkuruoti su neefektyvia Laikinąja vyriausybe. miniatiūra|225x225px|Kornilovas ir Borisas Savinkovas [[Maskva|Maskvoje 1917 m. rugpjūčio 25 (12) d.|kairėje]] Per pirmąsias savaites būdamas ministru pirmininku Lvovas vadovavo keletui trumpalaikių reformų, kuriomis buvo siekiama radikaliai liberalizuoti Rusiją: buvo įvesta visuotinė suaugusiųjų rinkimų teisė, suteiktos spaudos ir žodžio laisvės, panaikinta mirties bausmė, panaikinti visi teisiniai religijos, klasės ir rasės apribojimai. Neturėdamas stiprios politinės paramos, 1917 m. liepą jis atsistatydino ir ministro pirmininko pareigas perleido karo ministrui Aleksandrui Kerenskiui. Vis dėlto nepaisant sėkmingo valdžios perdavimo Vyriausybės situacija išliko įtempta: Kerenskiui pabandžius pašalinti generolą Lavrą Kornilovą iš užimamų pareigų, šis siekė įvykdyti karinį persversmą, bet nesėkmingai.
Rusijos Respublika de jure gyvavo iki Rusijos TFSR paskelbimo 1918 m. lapkričio 25 d. Reaguodamos į šį žingsnį, bolševikams prieštaraujančios politinės jėgos 1918 m. rugsėjo mėn. paskelbė apie Rusijos Valstybę (rus. Россійское Государство), kurios valdymą patikėjo Direktorijai.
Portugalijos futbolo varžybos 1984–1985 m.
Portugalijos futbolo varžybos 1984–1985 m.
Astrobiology Field Laboratory
Astrobiology Field Laboratory (AFL) – NASA kuriamas marsaeigis, skirtas Marso tyrimams. Šį erdvėlaivį ketinama paleisti 2016 metais. AFL gamins NASA reaktyvinio judėjimo laboratorija. Jo dizainas bus pagrįstas Mars Science Laboratory dizainu, tačiau turės daugiau astrobiologijos srities prietaisų. Startas planuojamas apie 2016 metus, tikriausiai bus paleistas Atlas V nešamosios raketos. Šis marsaeigis jau turi vardą - Curiosity, kas reiškia Smalsumas.
Misija
Pagrindinis misijos tikslas bus ištirti Marso paviršiaus struktūrą, joje ieškant dabartinės arba praeityje egzistavusios gyvybės. Ši misija bus pirma po Viking 1 ir Viking 2 skrydžių, susijusi su gyvybės ieškojimu Marso uolienose. Misija bus skirta aplinkos tyrimams, kurias nustatys Mars Science Laboratory ir Mars Reconnaissance Orbiter kaip palankias gyvenimui.
Planavimas
Ši siūloma misija dar nepradėjo išankstinio planavimo etapų ir finansavimo. Dar nėra žinoma, ar Astrobiology Field Laboratory kada nors bus pradėta dėl biudžeto techninių problemų. Nepaisant to, buvo pasiūlyta, kad AFL galėtų prisidėti prie kitų Marso misijų.
Baktrų kalba
thumb|left|240px|Baktriško Rabatako įrašo fragmentas
Paplitimas
323 m. pr. m. e. Aleksandrui Makedoniečiui užėmus Baktriją, kaip aukštoji kalba paplito graikų. Vėliau tiek graikų-baktrų valstybėje, tiek įsiveržus skitams tebebuvo vartojama graikų kalba. Baktrų kalbą valstybine padarė tocharų kilmės Kušanų karalius Kaniška. Plečiantis Kušanų imperijai, kalba paplito po Vidurinę Aziją ir Šiaurės Indiją. Nuo III a. baktrų kalba patyrė vid. persų kalbos įtaką, nes apylinkėse įsigalėjo Sasanidai. Eftalitų valstybės laikais vyravo daugiakalbystė – baktrų kalba buvo vartojama podraug su vid. persų, šiaurės indoarijų kalbomis. VII a. Baktriją užkariavus arabams, kalbos reikšmė ėmė nykti. IX a. Točio slėnyje (šiaurės vakarų Pakistanas) įrašytas paskutinis žinomas įrašas baktrų kalba.
Kalbos šaltiniai
Baktrų kalba buvo daugiausia užrašoma graikiškomis raidėmis (vienintelė iš visų indoiranėnų kalbų). Dėl fonetinių skirtumų buvo įvesta keletas naujų ženklų – Ϸ, ϸ (=š), Ͱ, ͱ (=h), raidės Ξ ir Ψ nenaudotos. Baktrų kalba paliudyta ant monetų, antspaudų, įrašų akmenyje, ja taip pat parašyta rankraščių, kitų dokumentų. Baktriškų įrašų randama daug kur Afganistane, taip pat Uzbekistane, šiaurės Pakistane, Rytų Turkestane (daugiausia budistiniai rankraščiai). Gaočange rastas baktriškas įrašas, užrašytas manichėjų raštu (siriškos kilmės). Vienas svarbiausių baktrų kalbos šaltinių – Rabatako įrašas, II a. sudarytas valdant Kaniškai.
Sakalinė (Šalčininkai)
Sakalinė – kaimas Šalčininkų rajono savivaldybėje, 6 km į rytus nuo Šalčininkų, prie Beržūnos upelio. Prie pat kaimo praeina siena su Baltarusija, skirianti nuo Kulkiškių. Eina kelias.
thumb|left|240px|Pasieniečių namelis Sakalinėje. Tiesiai už jo – Kulkiškės Baltarusijoje thumb|left|240px|Sakalinės dalis prie pat Baltarusijos sienos thumb|left|240px|Sakalinės autobusų stotelė
Istorija
XX a. pr. buvo Vagneriams priklausęs Sokolenščiznos palivarkas Lydos apskrities Benekainių valsčiuje.
Kisieliai (Astravas)
Kisieliai  – kaimas Gudijoje, Gardino srityje, Astravo rajone, Mikailiškių kaimiškojoje apylinkėje. Įsikūręs 15 km į šiaurės rytus nuo Mikailiškių, 5 km nuo Lietuvos sienos, šalia durpynų ir raistų.
Portugalijos futbolo varžybos 1983–1984 m.
Portugalijos futbolo varžybos 1983–1984 m.
Didžiakaimis
Didžiakaimis – kaimas Anykščių rajono savivaldybėje, 3 km į pietus nuo Kurklių. Veikia stambus Angelės Černiauskienės pieno ūkis. Kaimas priklauso Kurklių parapijai. Kapinių nebuvo. Iš Trakinių kilęs Jonas Pilka (1922–2004) savo sodyboje savo lėšomis 1992 m. pastatė akmenų mūro originalaus trikampio plano monumentą su geležiniu kryžiumi savo dėdei Povilui Pilkai ir kitiems žuvusiems už Lietuvos laisvę. 2019 m. atnaujintos atminimo plokštės. Prie sodybos auga keli medžiai su tikslingai deformuotais kamienais.
Geografija
miniatiūra|left|Kelias miniatiūra|left|Riboženklis
Ribojasi su Moliakalnio, Kurklių I, Kukiškio kaimais. Įsikūręs 0,5 km į pietryčius nuo magistralinio kelio. Į šiaurę nuo kaimo yra Kurklio ežeras.
Istorija
Po II pasaulinio karo iš Didžiakaimio buvo ištremta į Sibirą 10 žmonių. 1946 m. buvo atidaryta Didžiakaimio pradinė mokykla, veikusi iki 1970 m.
1949 m. balandžio 23 d. kaimas buvo įjungtas į kolūkį „Naujas gyvenimas“, vėliau iki 1962 m. priklausė „Draugystės“, nuo 1962 m. – „Virintos“, Kurklių kolūkiams, kol 1992 m. ūkis iširo. Nuo 1962 m. balandžio 21 d. iki 1974 m. lapkričio 11 d. Didžiakaimis buvo „Virintos“ kolūkio centrinė gyvenvietė.
Gyventojai
1923 m. kaime buvo 35 sodybos – 176 gyventojai. 1923 m. taip pat minimas Didžiadvario dvaras, 2 sodybos – 41 gyventojas. Paskutinė šio dvaro savininkė buvo Zofija Jasaitienė, valdžiusi 105 ha žemės. 1934 m. kaimas išskirstytas į vienkiemius, tuomet turėjo 432,9 ha žemės.
Alexander Mackenzie
Aleksandras Makenzis (1822 m. sausio 28 d. Škotijoje – 1892 m. balandžio 17 d. Toronte) – Kanados politikos veikėjas, 2–asis Kanados ministras pirmininkas (1873–1878).
Makenzis gimė Škotijoje. Imigravo į Kanadą, kai buvo 19 metų ir apsigyveno Ontarijuje. Jo verslas klestėjo, todėl galėjo užsiimti ir kita veikla - pavyzdžiui, laikraščio „Lambton Shield“ redagavimu.
1867 m. Makenzis buvo išrinktas į naują Kanados rūmų liberalų partiją. Jis tapo partijos lyderiu (taigi opozicijos lyderiu).
1874 m. rinkimuose Makenzis ir liberalai laimėjo aiškia persvara. Jis buvo populiarus plačiojoje visuomenėje dėl savo demokratiškų idėjų.
Kaip premjeras Makenzis tęsė tautos kūrimo programą, kurią pradėjo jo pirmtakas. Jo vyriausybė įsteigė Kanados Aukščiausiąjį Teismą ir Kanados karališkąjį karo koledžą bei sukūrė Keewatino apskritį, kad galėtų geriau administruoti Kanados naujai įgytas Vakarų teritorijas.
1878 m. rinkimuose Makenzio vyriausybė patyrė pralaimėjimą. Dar dvejus metus jis liko Liberalų partijos lyderiu, vėliau iki mirties buvo parlamento nariu.
Sofija Alšėniškė
Sofija Andrejevna Alšėniškė (Со́нька; ; apie 1405 − 1461 m. rugsėjo 21 d., Krokuva) − kunigaikštytė iš Alšėniškių giminės, Lenkijos karalienė, nuo 1422 metų ketvirta ir paskutinė Lenkijos karaliaus Vladislovo Jogailos žmona.
Prieš ištekant už karaliaus, Sofija perėjo iš stačiatikybės į katalikybę. Buvo karūnuota 1424 metais. Kartu su vyru siekė Lenkijos sosto užtikrinimo savo sūnui Vladislovui. Po Jogailos mirties 1434 metų birželio 1 d. Vladislovas tapo karaliumi, bet Sofija taip ir netapo regente. 1440 metais Vladislovas taip pat tapo Vengrijos karaliumi, o jaunesnysis sūnus Kazimieras − Lietuvos didžiuoju kunigaikščiu.
Po vyriausio sūnaus žūties Varnos mūšyje 1444 metų lapkričio 10 d. Sofija gynė Kazimiero teisę į sostą, kuris, motinos reikalavimu, buvo karūnuotas Lenkijos karaliumi 1447 metų birželio 25 d.
Buvo pirmojo Biblijos vertimo į lenkų kalbą, žinomo kaip karalienės Sofijos biblija, iniciatore.
Biografija
Sofija − Lietuvos kunigaikščių Alšėniškių giminės atstovė, herbo „Hippocentaurus“ savininkė. Antroji iš trijų Kijevo vietininko, Viazinsko kunigaikščio Andrejaus Ivanovičiaus Alšėniškio ir Aleksandros Dimitrijevnos Druckos, kunigaikščių Druckių giminės atstovės, dukterų.
Vyriausia Sofijos sesuo − Vasilisa Andrejevna (mirė iki 1448 metų rugpjūčio 25 d.). Po tėvo mirties Vasilisa ir Sofija kartu su motina gyveno dėdės Semiono Dimitrijevičiaus Druckio šeimoje, Drucke.
Santuoka su Jogaila
Lenkijos karalius ir Lietuvos didysis kunigaikštis turėjo keturias žmonas. Pirmos dvi (Jadvyga ir Ona Celietė), anksti mirusios paliko po dukterį, trečioji − Elžbieta Granovska mirė bevaikė 1420 metų gegužės 12 d.
1420 metų pabaigoje − 1421 metų pradžioje Jogaila ir Vytautas, grįždami į Lietuvą po sėkmingo Smolensko užėmimo, apsistojo pas kunigaikštį Semioną Dimitrijevičių Druckį.
Kadangi Sofija buvo stačiatikė, ji negalėjo tapti Lenkijos karaliene. 1422 metų pradžioje Naugarduke Sofija buvo pakrikštyta pagal katalikų apeigas ir priėmė vardą Со́фья. Vestuvės ivyko 1422 metų vasarį Naugarduko bažnyčios koplyčioje. Ceremoniją pravedė Vilniaus vyskupas Motiejus. Tiksli vestuvių data nežinoma: pasak vienų tyrėjų tai buvo vasario 7, pasak kitų − vasario 24 d.
Buvo didelis amžiaus skirtumas tarp jaunavedžių. Tradiciškai laikoma, kad vestuvių metu Jogailai buvo apie 71 metas, tačiau šiuolaikiniai tyrėjai linkę į tai, kad jis buvo 11 metų jaunesnis. Sofijai buvo apie 17 metų.
Jakėnai (Varėna)
Jakėnai – kaimas Varėnos rajono savivaldybėje, 6 km į pietvakarius nuo Žilinų, 7,5 km į vakarus nuo Valkininkų GS gyvenvietės, prie Duobupio, prie Dainavos girios pakraščių. Šalia eina plentas.
Istorija
XIX a. pab. buvo Jakėnų valstybinis kaimas su 188 gyventojais (1866 m.) ir Jeržiui Pranišnikovui priklausęs kaimas su 661 dešimtine žemės ir 148 gyventojais Trakų apskrities Varėnos valsčiuje. Buvo apylinkės centras. XX a. pr. dvaras priklausė Jodkovskiui.
Sovietmečiu buvo Jakėnų apylinkės centras.
Bystrycos valsčius
Bystrycos valsčius – buvęs administracinis-teritorinis vienetas dabartinėje pietų Baltarusijos teritorijoje. Centras – Bystryca.
Istorija
Valsčius įkurtas XIX a. Minsko gubernijoje. Po I pasaulinio karo atiteko Lenkijai.
Lazavai (Mikailiškės)
Lazavai arba Lazavas  – kaimas Gudijoje, Gardino srityje, Astravo rajone, Mikailiškių kaimiškojoje apylinkėje. Įsikūręs 2 km į pietus nuo Mikailiškių, netoli Mikailiškių–Gervėčių kelio.
Sergej Maslobojev
Sergejus Maslobojevas ( g. 1987 m. gegužės 22 d.) – Lietuvos boksininkas, kikboksininkas ir mišrių kovos menų kovotojas. S. Maslobojevas laikomas vienu geriausių pasaulio kikboksininkų.
Karjera
2011 m. KOK turnyro finale S. Maslobojevas nokautu įveikė kaunietį Mindaugą Sakalauską ir perėmė iš jo čempiono diržą.
2019 m. S. Maslobojevas pasirašė sutartį su Glory mišrių kovos menų organizacija.
Sakališkė
Sakališkė – kaimas Švenčionių rajono savivaldybėje, 7 km į vakarus nuo Svirkų, prie kelio. Ties kaimu atsiveria vaizdingi kraštovaizdžiai nuo Švenčionių aukštumos šlaitų.
Gyventojai
thumb|left|Kaimo kryžius
Karo taryba
thumb|[[Aleksejus kivšenko|Aleksejaus Kivšenko paveikslas „Karo taryba Filiuose“]] Karo taryba – posėdis, šaukiamas karinės vadovybės, skirtas aptarti planams ir priimti galutiniams sprendimams.
Pasak 1911-1915 m. Sankt Peterburge leistos „Karinės enciklopedijos“, karo tarybos turi prasmę keliais atvejais: kai karo taryba šaukiama ne sprendimui priimti, o tik siekiant išsiaiškinti aplinkybes, kai vadas, jau priėmęs sprendimą, dar nori išsiaiškinti, ar gali pasikliauti pavaldiniais, ir kai vadas svyruoja tarp dviejų sprendimų.
Senovės makedonų kalba
miniatiūra|265px|right|Magiškosios katadesmos lentelės iš [[Pela (Graikija)|Pelos užrašas]]
Senovės makedonų kalba – senovės makedonų kalba arba senovės graikų kalbos tarmė, ar atskira helėnų kalba, kuri buvo vartojama Makedonijos karalystėje 1-ajame tūkstantmetyje pr. m. e., priklausiusi indoeuropiečių kalbų šeimai. Palaipsniui nunyko IV a. pr. m. e., išstumta makedoniečių aukštuomenėje paplitusios atikinės graikų kalbos tarmės, tapusios bendrinės koine graikų kalbos pagrindu, helenizmo laikotarpio lingua franca.
Makedonijoje surasti vieši ir privatūs šios kalbos užrašai rodo, kad senovės Makedonijoje nebuvo raštijos kita kalba, išskyrus senovės graikų. Naujausi epigrafiniai atradimai Graikijos Makedonijos regione, pavyzdžiui, Peloje rasta maginė katadesmos lentelė, parodo, kad senovės makedonų kalba galėjo būti šiaurės vakarų senovės graikų kalbos atmaina. Pasak kito lingvistinio įrodymo, literatūrinė kalba buvo senovės graikų, tačiau prastakalbė buvo atskira kalba, nors ir glaudžiai susijusi.
Dėl fragmentiškų šios kalbos ar tarmės šaltinių patvirtinimo vyrauja įvairios interpretacijos siūlant filogenetines makedonų kalbos klasifikacijas. Iš archeologų aptiktų maždaug 6300 Makedonijos laikotarpio užrašų apie 99 % buvo parašyti graikų kalba, naudojant graikų abėcėlę. Pelos katadesmos lentelė, parašyta savita dorėnų graikų tarme, datuota nuo IV a. vidurio ik IV a. pradžios pr. m. e. buvo argumentas, kad senovės makedonų kalba buvo šiaurės vakarų graikų kalbos tarmė iš dorėnų tarmių grupės.
Sakališkė II
Sakališkė II – buvęs kaimas Švenčionių rajono savivaldybėje, 7 km nuo Svirkų.
Istorija
2015 m. prijungtas prie Sakališkės I.
Po vidurnakčio
Po vidurnakčio – 2004 m. Italijoje sukurta romantinė komedija, demonstruota Berlyno kino festivalyje.
Turinys
Martinas – uždaro būdo vaikinas, gyvenantis savo paties susikurtame pasaulyje ir dirbantis naktiniu sargu kino muziejuje, kuriame nuolatos žiūri nespalvotus filmus. Vieną naktį į muziejų įsmunka prieglobsčio ieškanti Amanda – atokios kavinės darbuotoja, kuri supykusi apipylė savo viršininką verdančiu aliejumi, o šis iškvietė policiją. Jos vaikinas, vadinamas Angelu, uždarbiauja pardavinėdamas vogtas mašinas, o už uždirbtus pinigus svajoja nusipirkti (būtinai nusipirkti, o ne pavogti) „Ferrari“. Amanda muziejuje sulaukia ryto, o paskui mėgina susisiekti su Angelu, tačiau jos ieško policija, todėl ji vėl priversta slėptis pas Martiną. Tylenis įsimyli merginą, tačiau bijo, kad neturi jai ką pasiūlyti. Kuomet Amanda galiausiai išvyksta, jis pasiryžta mesti iššūkį Angelui. Pastarasis, kol jo mergina slapstėsi, buvo grįžęs pas buvusią meilužę Barbarą, įkrečia Martinui į kailį, tačiau nusprendžia leisti Amandai pasirinkti. Mergina atsisako priimti sprendimą ir kurį laiką jiedu bendrauja trise, kol galiausiai apsisprendžia likti su Martinu. Angelas nepyksta ir netgi jaučiasi laimingas dėl jos. Vakare eidamas gatve jis pamato vykdomą nusikaltimą ir mėgina tam sutrukdyti, tačiau pašautas miršta greta „Ferrari“ pardavimų salono...
Aleksandras Zeltinis
Aleksandras Zeltinis (1951 m. vasario 19 d. Biržuose, Lietuvos TSR) – Lietuvos politikas, verslininkas.
Biografija
Gimė 1951 m. vasario 19 d. Biržuose. 1957–1968 m. mokėsi Biržų 2-ojoje vidurinėje mokykloje. 1968–1973 m. mokėsi Kauno politechnikos institute, įgijo inžinieriaus elektriko specialybę. 1973–1976 m. Panevėžio tiksliosios mechanikos gamykla, vyresnysis inžinierius. 1976–1979 m. Vilniaus dujinių įrengimų derinimo ir gazifikacijos valdyba, vyresnysis inžinierius. 1977–1980 m. mokėsi Vilniaus universitete neakivaizdinėse ekonomikos studijose Ekonomikos fakultete, įgijo ekonomisto specialybę. 1979–1983 m. Lietuvos komunistų partijos Vilniaus miesto Tarybų rajonas, Vilniaus miesto partijos komiteto instruktorius. 1983–1984 m. Vilniaus miesto vykdomasis komiteto plano komisijos pirmininko pavaduotojas. 1984–1988 m. Lietuvos komunistų partijos Centro komiteto pramonės skyriaus instruktorius.
1989–1991 m. Lietuvos standartizacijos ir metrologijos centro direktoriaus pavaduotojas. 1991–1992 m. Lietuvos–Vokietijos prekybos bendrovė „Litcommerz“, filialo direktorius, valdytojas. 1992–1995 m. Lietuvos–Vokietijos įmonės „Germalita“ direktorius. 1996 m. Lietuvos smulkaus ir vidutinio verslo agentūros direktorius. 1996–1998 m. Tarptautinės ekspedicijos įmonės „Fligge&Schmidt“, Hamburge rinkodaros vadovas. 1998–1999 m. Vokietijos įmonės „VELUX GmbH“, Hamburge centrinės kontrolės, logistikos, klientų aptarnavimo skyrių analitikas, vadybininkas. 2000–2006 m. SMB internacionalinės įmonės „GmbH“, Kvikborne direktorius Rytų Europai. 2006–2008 m. Lietuvos Respublikos žemės ūkio ministerijos ministro patarėjas. 2009–2011 m. UAB „Vilniaus žirgynas“, Riešė, Vilniaus r., direktoriaus pavaduotojas. 2011–2012 m. įmonės „GTS Global Trading Services“, Hamburge kontaktų vadybininkas Rytų ir Vakarų Europai.
Nuo 2009 m. Lietuvos socialdemokratų partijos narys, LSDP Tarybos narys, nuo 2013 Lietuvos Respublikos Seimo narys ir Lietuvos Respublikos Seimo LSDP frakcijos narys, LR Seimo Europos reikalų ir švietimo, mokslo ir kultūros komitetų narys. Parlamentinės grupės „Aukštaitija“ narys. Labdaros draugijos „Hanseatisch-Litauisches Freundschaftstor Deutschland e. V. Hamburg“, garbės pirmininkas. Lietuvos pagyvenusių žmonių asociacijos viceprezidentas. 2007 m. apdovanotas Ordinu „Už nuopelnus Lietuvai“ Riterio kryžiumi. 2011 m. vasario 19 d. suteiktas Biržų rajono savivaldybės garbės piliečio vardas. Vedęs, žmona Simin Wieghard-Zeltinis, Tarptautinės visažizmo kolegijos savininkė, Hanzos-Lietuvos Draugystės vartai draugijos Prezidentė, Hamburgas.
Savitrė
thumb|200px|Savitrė ir Satjavanas. XIX a. Radža Ravi Varmos piešinys
Savitrė ( – „saulėtoji, gaivintoja“) – hinduistinėje pasaulėžiūroje yra įkūnytasis vedinis gajatrės metras, saulės dievo Sūrjos dukteris, viešpaties Brahmos žmona.
James Collins
Džeimsas Kolinsas (g. Niuporte) – Velso futbolininkas,  ir Birmingemo „Aston Villa“ klubo gynėjas. Per savo karjerą žaidė „Cardiff City“, „West Ham United“ ir „Aston Villa“ klubuose.
Maroko vyrų rankinio rinktinė
Maroko vyrų rankinio rinktinė – komanda, atstovaujanti Marokui tarptautinėse varžybose. Rinktinės sudėtį ir veiklą koordinuoja Maroko rankinio federacija.
Sakališkės
Sakališkėmis vadinama:
Vyznos valsčius
Vyznos valsčius – buvęs administracinis-teritorinis vienetas dabartinėje pietų Baltarusijos teritorijoje. Centras – Vyzna.
Istorija
Valsčius įkurtas XIX a. Minsko gubernijoje. Po I pasaulinio karo atiteko Lenkijai.
Mendipo kalvos
thumb|240px|right|Mendipo kalvos Mendipo kalvos – klintinių kalvų grandinė į pietus nuo Bristolio ir Bato Somerseto grafystėje Anglijoje, Jungtinėje Karalystėje. Aukštis iki 325 m (Bikon Bačo kalva). Įsteigtas gamtos draustinis.
Lesūnai
Lesūnais vadinamos Baltarusijos gyvenvietės:
Teismo diena (1971 filmas)
Teismo diena – 1971 m. sukurtas vesternas.
Turinys
Viename iš Laukinių Vakarų miestų pasirodo paslaptingas nepažįstamasis, kuris pas vietinį karstadirbį užsako kelis karstus, o pas duobkasį – paruošti duobes kapinėse. Netrukus mieste prasideda susišaudymai: nepažįstamasis vieną po kito į kovą iškviečia vietinius banditus, o dvikovos signalui naudoja prisukamą žaislinį būgnininką, kuriam nutilus prasideda šaudymas. Šerifas mėgina išsiaiškinti šaulio tapatybę, kuris keršija už kažkada išžudytą savo šeimą...
Metras (eilėdara)
Metras ( – matas) – eiliuoto kūrinio ritmo matas, principas, pagal kurį vienokie ar kitokie garsiniai (intonacijos) elementai – kirčiuoti ir nekirčiuoti, ilgi ir trumpi skiemenys – dėsningai kaitaliojasi eilutėje.
Metras gali remtis bet kuriuo intonacijos elementu: tiek dinaminiu (garso tarimo ilgumas, stiprumas, greitumas), tiek melodiniu (garso tarimo aukštumas ir sąskambiai).
Seniausias antikinės eilėdaros metras – daktilinis hegzametras pagrįstas ilgų ir trumpų skiemenų kaitaliojimusi.
Kinijos moterų regbio-7 rinktinė
Kinijos moterų regbio-7 rinktinė – komanda atstovaujanti Kinijai tarptautinėse moterų varžybose. Rinktinės sudėtį ir veiklą koordinuoja Kinijos regbio asociacija.
Sakališkės (Zarasai)
Sakališkės – kaimas Zarasų rajono savivaldybėje, 3 km nuo Pakniškių.
Sakalninkai
Sakalninkais vadinami kaimai:
Hutai
Hutai (taip pat vadinami abahutais) – etninė tauta centrinėje Afrikoje. Ši tauta gyvena Ruandoje, Burundyje ir Konge. Šiose šalyse hutai yra dominuojanti etninė tauta šalia tutsių ir tva.
84 % Ruandos ir 85 % Burundžio gyventojų sudaro hutai. Istoriškai tutsiai ir hutai dažnai kovodavo tarpusavyje. Tai ypač išryškėjo 1972 ir 1993 m. genocidų metu.
Hutų gimtoji kalba yra ruandi-rundi kalba. Taip pat lingua franca kalba jie laiko prancūzų kalbą.
Emoni Bates
Vidurinėje mokykloje jis buvo vertinamas kaip vienas perspektyviausių krepšininkų. Būdamas pirmakursis Memfio universitete, Beitsas praleido nemažai laiko dėl traumų ir, nepateisinęs lūkesčių, smarkiai krito NBA naujokų biržos prognozėse. Antraisiais metais jis persikėlė į gimtojo miesto „Eagles“ komandą.
2023 m. NBA naujokų biržoje Klivlando „Cavaliers“ pasirinko jį 49-uoju šaukimu.
Portugalijos futbolo varžybos 1981–1982 m.
Portugalijos futbolo varžybos 1981–1982 m.
Luosiai
Luosiai  – kaimas Gudijoje, Gardino srityje, Astravo rajone, Mikailiškių kaimiškojoje apylinkėje. Įsikūręs 4 km į šiaurės rytus nuo Mikailiškių, prie Klevelės žemupio. Netoliese eina Vilniaus–Polocko plentas.
Istorija
XIX a. kaimas pateko į Švenčionių apskritį. 1866 m. čia gyveno 124 žmonės (visi katalikai).
San Mateo apygarda
San Mateo apygarda  – Jungtinių Amerikos Valstijų apygarda, esanti Kalifornijos vakarinėje dalyje. Pagal 2021 m. duomenis, San Mateo apygardoje gyveno 737 888 žmonės. San Mateo apygardos būstinė yra įsikūrusi Redvud Sityje, o didžiausias miestas – San Mateo. Apygarda įsikūrusi į pietus nuo San Fransisko, į vakarus nuo San Chozės, vakarinius krantus skalauja Ramusis vandenynas, o šiaurrytinius – San Fransisko įlanka. Šiaurrytinėje apygardos dalyje yra San Fransisko tarptautinis oro uostas.
Istorija
San Mateo apygarda įkurta 1856 m. iš San Fransisko ir Santa Kruzo apygardų dalių. 1868 m. San Mateo apygarda dar gavo dalį Santa Kruzo apygardos. Apygarda pavadinta pagal ispanišką vertimą, kuris lietuviškai reiškia „Šventas Motiejus“.
Gyventojai
2020 m. duomenimis San Mateo apygardoje gyveno 38,6 % baltųjų, 29 % azijiečių, 4,25 % mišrios rasės, 2,19 % afroamerikiečių, 1,23 % Ramiojo vandenyno salų, 0,66 % kitų rasių ir 24,1 % lotynoamerikiečių kilmės gyventojų.
Drabišiūnai
Drabišiūnai  – kaimas Gudijoje, Gardino srityje, Varanavo rajone, Paaradnės apylinkėje. Įsikūręs 9 km į šiaurės vakarus nuo Varanavo, 2 km į šiaurę nuo Paleckiškių, šalia sienos su Lietuva (kitapus – Gudakampis, Narkuškės). Vakaruose teka Šalčykščia, o šalia kaimo yra tvenkinys ant jos intako Nečečios. Keliai į Paleckiškes, Baltininkus.
Drabišiūnų užkarda yra Paleckiškėse.
Istorija
XIX a. pab. buvo kaimas Lydos apskrities Aleksandravo valsčiuje.
Kompjeno paliaubos (reikšmės)
Kompjeno paliaubos gali reikšti:
Sevilijos provincija
Sevilijos provincija  – viena iš Ispanijos provincijų, esanti šalies pietuose, Andalūzijos regione. Administracinis centras – Sevilija. Ribojasi su Malagos provincija, Kadiso provincija, Huelvos provincija, Badachoso provincija bei Kordobos provincija.
Provincijos plotas – 14 042 km². 1 942 155 gyventojai (2013 m. duomenys), iš kurių 40 % gyveno Sevilijoje. Sevilijos provincijoje yra 105-ios savivaldybės. Donjanos nacionalinis parkas nusidriekęs per Sevilijos bei Huelvos provincijas.
Maža Strėčia
Maža Strėčia  – kaimas Gudijoje, Gardino srityje, Astravo rajone, Mikailiškių kaimiškojoje apylinkėje. Įsikūręs 8 km į rytus nuo Mikailiškių, prie Strėčios upės. Šalia prasideda Soročios ežerynas (Gulbesas, Juodžiai ir kt.).
Air Canada
Air Canada – didžiausia Kanados oro linijų bendrovė, įsikūrusi Monrealyje. Įkurta 1937 m. kaip Trans-Canada Air Lines, 1965 m. pervadinta į Air Canada. Air Canada padalinys Air Canada Express skirtas vietiniams skrydžiams, taip pat yra Air Canada Cargo, Air Canada Jetz ir Air Canada Rouge padaliniai.
Haviaznos valsčius
Haviaznos valsčius – buvęs administracinis-teritorinis vienetas dabartinėje vidurio vakarų Baltarusijos teritorijoje. Centras – Haviazna.
Istorija
Valsčius įkurtas XIX a. Minsko gubernijoje, po 1875 m. panaikintas, vėliau XX a. pradžioje atkurtas. Po I pasaulinio karo atiteko Lenkijai. 1927 m. spalio 1 d. prijungta dalis Lesūnų valsčiaus.
Air Canada
XXI a. antrojo dešmtmečio pabaigoje Air Canada eksploatavo 189 lėktuvus, įskaitant Airbus A330, Boeing 767, Boeing 777 ir Boeing 787 Dreamliner, taip pat Airbus A320 (įskaitant A319, A320 ir A321), Boeing 737 MAX 8 ir Embraer E190 modelių lėktuvus. Air Canada kartu su padaliniais kasdien atlikdavo apie 1,6 tūkst. skrydžių.
Sutartys
Air Canada yra pasirašiusi atvirojo kodo sutartis su šiomis oro linijų bendrovėmis:
Lakčionys
Lakčionys  – kaimas Gudijoje, Gardino srityje, Astravo rajone, Mikailiškių kaimiškojoje apylinkėje. Įsikūręs 18 km į šiaurę nuo Mikailiškių, 2,5 km nuo Lietuvos sienos, pamiškėje, prie Lentupio–Rudnios kelio ir buvusio Pabradės–Lentupio geležinkelio.
Istorija
XIX a. Lakčionys pateko į Švenčionių apskrities Aleksandrovo valsčių. Amžiaus pabaigoje čia gyveno 126 žmonių (visi katalikai).
Taylor Cub
Taylor Cub (angliškas terminas „Cub" gali būti verčiamas kaip „nerangus gyvūno jauniklis“) – lengvas vienmotoris turistinis lėktuvas, kurį XX a. ketvirtąjame dešimtmetyje gamino JAV įmonė Taylor Aircraft Company. Šis orlaivis buvo labai sėkmingo lėktuvo Piper J-3 pirmtakas. Vietą tokį lektuvą 1938–1940 m. naudojo Lietuvos šaulių sąjunga.
Istorija
1930 m. „Taylor Aircraft Company" pradėjo gaminti metalinės vamzdinės konstrukcijos aukštasparnį lėktuvą su atvira kabina ir dviem vienas šalia kito esančiomis sėdynėmis, audiniu dengtu fiuzeliažu ir mediniais sparnais. Lėktuvui buvo planuojama naudoti 15 kW (20 AG) galios variklį „Brownbach Tiger Kitten", todėl lėktuvo pavadinimas „Cub“ buvo tam tikra asociacija su variklio pavadinimu („jaunasis tigras“). Pats modelis, gavęs indeksą E-2, buvo penktoji jo autoriaus Klerenso Teiloro (angl. Clarence Gilbert Taylor) konstrukcija.
„Tiger Kitten" variklis pasirodė esąs per silpnas – pirmojo skrydžio metu lėktuvas pakilo vos į pusantro metro aukštį. Antruoju pasirinkimu tapęs 1930 metų spalio mėn. sumontuotas Salmson AD-9 radialinis variklis užtikrino pakankamai galios, tačiau pasirodė per brangus. 1931 m. vasario mėn. išbandytas trečiasis variklis – 28 kW galios Continental A-40, kuris ir buvo montuojamas į pirmuosius serijinius modelius. Dėl šio variklio patikimumo problemų 1934–1937 m. montuoti trijų cilindrų radialiniai varikliai Aeromarine AR-340 (modleis su tokiu varikliu gavo indeksą F-2, buvo parduodamas už 1495 dolerius). Taip pat buvo pagamintas bent vienas modelis su pačios įmonės sukurtu varikliu T-40 (serijinis lėktuvo Nr. 149, indeksas – G-2, registracijos Nr. X14756). 1935 m. į lėktuvą pradėti montuoti ir 45 AG (34 kW) radiliniai varikliai Szekely SR-3-35 (indeksas H-2).
Lėktuvas buvo sertifikuotas 1931 m. birželio 15 d. Nuo 1932 m. visi modeliai gaminti su uždara kabina.
1931 m,. buvo parduoti 22 vnt. šio modelio lėktuvų, pradavimo kaina siekė 1325 JAV dolerius. Iki gamybos pabaigos 1936 metais buvo parduoti 320 lėktuvų, jų kaina kaina pakilo iki 1475 JAV dolerių. miniatiūra|Taylor E-2 Cub 1935 m. lėktuvo kūrėjui susipykus su įmonę nuo bankroto išgelbėjusiu investuotoju Viljamu Paiperiu (angl. William T. Piper), išėjus iš įmonės ir įkūrus naują – „Taylor-Young" (vėliau – „Taylorcraft“), jos pirmasis gaminys, gavęs pavadinimą Taylor-Young Model A (vėliau – „Taylorcraft A“) buvo lengvai modifikuotas Taylor Cub su pakeistu pilotų išsidėstymu – vietoje tandeminio susodinimo jame pilotai sėdėjo vienas šalia kito.
1937 m. „Taylor Aircraft“ tapo „Pier Aircraft“. Taylor Cub" pradėtas vadinti „Pipper Cub“, jo indeksas tpo J--3.3. 1941 metais JAV kariuomenė artilerijos ugniai koreguoti užsakė 40 „Cub" su 65 AG galios varikliais „Continental 0-170-3 „. Susilaukus teigiamų įvertinimų užsakya sbuvo padidintas dar 948 vnt. Jie gavo karinį indeksą „0-59 A“. Karinės versijos buvo su įstiklintu kabinos viršumi ir liemens dalimi už kabinos, kas pagerino matomumą. Vėliau užsakymas buvo dar padidintas 980 vnt. (modifiakcija L-4b), dar vėliau – 1801 vnt. (modifikacija L-4H), ir dar 1680 vnt. (modifikacija L-4J su keičiamo žingsnio propeleriu). L-4 pagrindu JAV armijai buvo pagaminta 250 triviečių (du mokiniai ir instruktorius) sklandytuvų TG-8.
Iš viso buvo pagaminti 14125 civilinės ir 5703 karinės vėlesnės „Taylor Cub“ modifikacijos.
Konstrukcija
miniatiūra|Taylor Cub „Taylor Cub“ – dvivietis mišrios konstrukcijos aukštasparnis monoplanas.
Sparnas – medinis, stačiakampis suapvalintais galais, dviejų lonžeronų, paremtas dviem „V“ formos spyriais su nedideliu susukimu. Sparno karkasas sustandintas tarp lonžeronų sumontuotomis penkiomis sąramos ir keturiomis poromis atotampų. Kiekvienoje konsolėje – po dvylika medinių nerviūrų (vėlesniuose modeliuose – nerviūros iš aliuminio profilių). Profilis – Clark-Y. Sparnas dengtas drobe.
Liemuo suvirintas iš plonasienių plieno vamzdelių, dengtas drobe. Liemens formai išlaikyti ant karkaso sumontuoti lengvi stringeriai. Kabina uždara. Pilotų vietos viena už kitos. Skrendant vienam sėdima ant galinės sėdynės. Į kabiną patenkama per dešinėje pusėje esančias plačias duris, kurių apatinė pusė atsidaro į apačią, o viršutinė – į viršų. Prietaisų lenta tik priekinėje kabinoje. Montuoti tik patys būtiniausi prietaisai: greičio indikatorius, aukštimatis, kompasas, tachometras, cilindrų galvučių ir tepalo termometrai.
Uodegos plokštumos – metalinės, suvirintos iš plieno vamzdelių, tarpusavyje sustandintos atotampomis, dengtos drobe. Aukščio vairas nekompensuotas, posūkio – su ragine kompensacija.
Valdymas dvigubas, plieniniais lynais.
Važiuoklė su galiniu ratuku. Pagrindinė važiuoklė suvirinta iš plieno vamzdelių, su guminių lynų amortizacija.
Varikliai – trijų arba keturių cilindrų, oru aušinami, sukantys dvimentį medinį pastovaus žingsnio propelerį. Variklis atskirtas priešgaisrine pertvara. Tarp priešgaisrinės pertvaros ir prietaisų lentos – benzino bakas su mechanine kuro lygio matuokle.
Lietuvoje
miniatiūra|Lakūnas P. Šaltenis ir skraidinamas svečias lėktuve „Taylor Cub“ prieš skridimą 1938 metų pavasarį Čikagos Dariaus ir Girėno aeroklubo vadovas Paulius Šaltenis pasiūlė nupirkti ir padovanoti Lietuvos Šaulių sąjungai lėktuvą. P. Šalteinis suorganizavo rinkliavą, lietuvių kolonijose ruošė aviacijos dienas, piknikus. Už surinktus 1650 dolerių buvo nupirktas naujas dvivietis „Taylor Cub“ su 37 AG varikliu. Lėktuvo atplukdymas į Klaipėdą kainavo dar 285 dolerius.
Lėktuvą planuota įteikti 1938 liepos 30 dieną Tautinės Olimpiados aviacijos dienos metu, bet nespėta. Šaltenis atvyko į Lietuvą rugpjūčio 4 d., o pats lėktuvas buvo atplukdytas tik rugpjūčio 10 d. Rugpjūčio 12 d. Paulius Šaltenis ir šaulių aviacijos būrio vadas Krasnickas lėktuvą parskraidino į Kauną, kur įvyko lėktuvo įteikimo iškilmės. Šaltenis buvo iškilmingai sutiktas, vėliau apdovanotas Šaulių Žvaigždės ordinu.
Lėktuvas pavadintas „Sakalu“. Tai buvo pirmas Šaulių sąjungos lėktuvas. Šaulių sąjungos aviacijos būryje šis lėktuvas dėl tvirtos konstrukcijos, gerų eksploatacinių savybių, pastovus ir lengvai valdomas, puikiai tiko jaunų lakūnų mokymui. Sklandytojai, Nidos sklandymo mokykloje įgiję „C“ piloto kvalifikaciją, jį labai greitai įvaldydavo.
1938 metų rugsėjo 30 dieną Aleksoto aerodrome į žeme riedantį „Sakalą“ tūpdamas atsitrenkė Antano Mikučio valdomas Karo aviacijos ANBO III. Skrisdamas trečią kartą savarankiškai, ir atidžiai stebėdamas priekyje skrendantį ANBO-51, kuris ruošėsi leistis pirma ANBO-III, jis ant gelsvos aerodromo žolės nepastebėjo geltono „Sakalo“, jį kliudė jį ir apsivertė.
„Taylor Cub“ vėl skraidė po du mėnesius trukusio remonto. Kartu su kitais trimis Šaulių sąjungos lėktuvais buvo laikomas LAK angare. 1939 metais Lietuvai atgavus Vilnių, Šaulių sąjungai buvo perduotas Aukštagirio aerodromas, ten buvo perkeltas iš šis lėktuvas. Sovietams okupavus Lietuvą šaulių sąjunga buvo panaikinta, o jos aviaciją norėta nacionalizuoti. Karo aviacijos viršininkas A. Gustaitis siekė, kad lėktuvai ir sklandytuvai būtų perduoti LAK. Tačiau LAK buvo perduoti tik sklandytuvai, kurie okupantų tikriausiai nedomino, ir Aukštagirio aerodromas.
1941 metais Lietuvą okupavus Vokietijai išlikusį „Sakalą“ perėmė Vermachtas, kuris jį naudojo ryšiams bei mokymui.
Sakalninkai (Širvintos)
Sakalninkai – kaimas Širvintų rajono savivaldybėje, 7 km nuo Musninkų.
Jelena Janković
Jelena Jankovič (, g. 1985 m. vasario 28 d.) – Serbijos tenisininkė, olimpietė, buvusi pirma pasaulio raketė.
Dutiškės
Dutiškės arba Duciškės  – kaimas Gudijoje, Gardino srityje, Varanavo rajone, Paaradnės apylinkėje. Įsikūręs 4 km į šiaurės vakarus nuo Varanavo, prie Varanavo (Balatnos) upelio. Netoliese eina kelias Varanavas–Paleckiškės.
Istorija
XIX a. pab. buvo privatus dvaras Lydos apskrities Benekainių valsčiuje.
Lesūnai (Nesvyžius)
Lesūnai – kaimas pietvakarių Baltarusijoje, 13 km į rytus nuo Nesvyžiaus.
Kunigiškių apylinkė
Kunigiškių apylinkė sovietmečiu buvo:
Juodeikiai (Skuodas)
Juodeikiai – kaimas vakarinėje Skuodo rajono savivaldybės dalyje, 5 km į pietvakarius nuo Lenkimų, abipus kelio. Seniūnaitijos centras.
Etimologija
Pavadinimas kilo iš asmenvardžio Juodeikis daugiskaitos. Rašytiniuose šaltiniuose rašomas, , , 🇬🇸.
Geografija
Kaimas įsikūręs lygumoje. Sodybos stovi abipus kelio Kretinga – Skuodas. Iš vakarų pusės supa Margininkų, iš rytų – Degimų miškas. Šiaurės rytuose plyti Žemytės, pietuose – Naujosios Įpilties, pietvakariuose – Senosios Įpilties kaimai. Šiaurinėje dalyje išteka Graumenalis ir Plaušmirkis (kairieji Šventosios intakai).
Istorija
Pirmąkart paminėtas 1568 m. Žygimanto Augusto Telšių valsčiaus vakarinės dalies valdų žemėlapyje. XVII–XVIII a. priklausė Užvenčio seniūnų Vainų Salantų dvarui.
XIX a. Juodeikiai, Margininkai, Žemytė, Ledžiai ir Žalgiriai sudarė Margininkų seniūniją, kuri priklausė Mosėdžio valsčiui.
XVII a. priklausė Salantų, nuo XVII a. pab. – Skuodo, nuo 1844 m. – Lenkimų parapijai.
Kaimas buvo gatvinis valakinis. Lietuvos žemės reformos metu XX a. 4 deš. išskirstytas į vienkiemius.
Tarpukariu įkurta (1932 m. perkelta į Žemytę), o po II pasaulinio karo atnaujino veiklą Juodeikių pradinė mokykla. Joje mokytojavo E. Adašiūnaitė, K. Pargaliauskas, S. Stonkus, O. Narkienė, B. Bružaitė. Prasidėjus kaimo melioracijai, mokykla XX a. 8 deš. buvo panaikinta, o jos pastatas nugriautas.
Juozo Staniaus sodyboje XX a. 4 deš. veikė „Pieno centro“ pieno separavimo punktas.
1950 m. įkurtas Juodeikių kolūkis (pirmininkai – Domininkas Čepauskas, Antanas Sendrauskas, Juozas Venckauskas, Antanas Narkus), kuris 1951 m. prijungtas prie gretimo Žemytės kolūkio. Sovietmečiu Juodeikiai tapo pagalbine kolūkio gyvenviete. Joje iš pradžių buvo 41, o po melioracijos – 25 sodybos, kurios visos sukeltos prie kelio Kretinga–Skuodas.
Kaimo kryžius
Nuo seno prie kaimo gatvės stovėjo medinis monumentalus kryžius. Jam nugriuvus, apie 1910 m. bendromis lėšomis buvo pastatytas aukštas kryžius su dviem kryžmomis. Prie apatinės kryžmos kabėjo Nukryžiuotasis, o viršuje – koplytėlė su šv. Benedikto skulptūra.
Antrojo pasaulinio karo pradžioje kryžiui nuvirtus, 1942 m. Antanas Narkus pastatė kitą, mažesnį kryžių, kuris sovietmečiu buvo nugriautas.
Hegzametras
thumb|right|160px|Lietuviška [[panegirika Žygimantui Vazai, parašyta jo atvykimo į Vilnių proga 1589 m. (pirmasis hegzametras lietuvių kalba, spėjamas autorius – Mikalojus Pacas).]] Hegzametras ( 'šeši' + metron 'matas') – antikinės eilėdaros šešių daktilinių pėdų eilutė.
Jos paskutinė pėda dviskiemenė. Eilutes suskaido cezūros. Eilutės gali būti išdėstytos astrofiškai arba jungiamos į dvieiles strofas.
Kūriniai
Hegzametru parašyti graikų (Homero) epai „Iliada“ ir „Odisėja“, bukolinė poezija, Vergilijaus „Eneida“, „Georgikos“, romėnų satyros, himnai, elegijos ir epigramos, Kristijono Donelaičio poema „Metai“.
Guda
Guda – Baltarusijos etninės muzikos kolektyvas. Susibūrė 1996 m. Minske. Atlieka autentišką gudų liaudies muziką.
Grupės repertuaro pagrindą sudaro ritualinės dainos ir liaudies šokiai. „Guda“ atlieka archajines dainas, stengiasi jas gaivinti, pasitelkdama įvairių etnografinių ekspedicijų medžiagą ir bendraudama su senaisiais liaudies tradicijų puoselėtojais.
„Guda“ išsirutuliojo iš grupės muzikos tyrinėtojų, rinkusių senąsias dainas ir šokius. 2012 m. greta muzikos grupės įkurta tradicinių šokių mokykla.
Baltarusijos tradicinio folkloro grupė „Guda“ yra išleidusi tris albumus. Albume „Dievų žaidimai“ pristatomos archajiškos bei ritualinės baltarusių dainos, mitologiniai siužetai – albumas yra kaip tradicinis kiekvieno Baltarusijos regiono kalendorius. Trečiasis grupės albumas skiriamas vienai įdomiausių tradicijų ir ceremonijų baltarusių kultūroje – vestuvėms.
Prancūzijos ministras pirmininkas
Prancūzijos ministras pirmininkas, oficialiai Prancūzijos Respublikos ministras pirmininkas – Prancūzijos Respublikos vyriausybės vadovas ir Ministrų Tarybos pirmininkas.
Ministras pirmininkas užima antrą aukščiausią postą Prancūzijoje po Prancūzijos prezidento. Ministrą pirmininką skiriantis, bet negalintis atleisti prezidentas gali prašyti jo atsistatydinimo. Prancūzijos vyriausybę, įskaitant ministrą pirmininką, gali atleisti Nacionalinė Asamblėja. Po paskyrimo ministras pirmininkas pasiūlo prezidentui ministrų sąrašą. Ministro pirmininko pasirašyti dekretai ir sprendimai, kaip ir beveik visi vykdomosios valdžios sprendimai, yra administracinės teismų sistemos priežiūros objektas. Kai kurie dekretai priimami gavus Valstybės Tarybos, kuriai pirmininkauti turi ministras pirmininkas, patarimą. Ministrai savo ministerijų programas gina premjerui, kuris daro biudžetinius sprendimus. Tai, kiek tuos sprendimus turi priimti ministras pirmininkas ar prezidentas, dažnai priklauso nuo to, ar jie priklauso tai pačiai politinei partijai. Jei taip, prezidentas gali būti ir valstybės vadovas, ir de facto vyriausybės vadovas, o ministras pirmininkas – jo pavaduotojas.
Žanas Kasteksas atsistatydino iš ministro pirmininko pareigų 2022 m. gegužės 16 d., o prezidentas Emanuelis Makronas tą pačią dieną jo įpėdine paskyrė darbo, užimtumo ir integracijos ministrę Elizabet Born. Jos vyriausybė buvo paskelbta po keturių dienų, gegužės 20 d. Born yra tik antroji moteris, einanti ministrės pirmininkės pareigas. Iki šiol vienintelė moteris, vadovavusi Prancūzijos ministrų kabinetui, buvo Edit Kreson, dirbusi nuo 1991 m. gegužės iki 1992 m. balandžio mėn.
Prancūzijos ministrai pirmininkai
Sąraše pateikiami Penktosios Prancūzijos Respublikos ministrai pirmininkai.
Kompjeno paliaubos (1918)
thumb|Paskutinis susitarimo lapas su parašais
Kompjeno paliaubos – Pirmąjį pasaulinį karą užbaigusios paliaubos, sudarytos tarp Sąjungininkų ir Vokietijos imperijos atstovų 1918 m. lapkričio 11 d. prie Kompjeno, geležinkelio vagone, 5:15.
Iš Sąjungininkų pusės jas pasirašė Ferdinandas Fošas ir Roslinas Vemisas, iš Vokietijos imperijos pusės – Matiasas Ercbergeris, Alfredas fon Oberndorfas, Detlofas fon Vinterfeldtas, Ernstas Vanselovas.
Keistas mokslas
Keistas mokslas - 1985 m. mokslinės fantastikos filmas apie paauglius. Du užguiti paaugliai užsiima keistu mokslu, naudodamiesi kompiuteriu sukuria svajonių moterį. Sukurtoji moteris siekia pakeisti kitų bendraamžių požiūrį į juos, tačiau viskas vyksta keistai.
Žiurkšračiai
thumb|right|150px|.22 Winchester Magnum Rimfire žiurkinis šovinys. Kulkiškame apvalkale matyti žiurkšračiai. Žiurkšračiai (arba Žiurkiniai šratai; – žiurkės šratai), ( – gyvatiniai šratai ), 12 numerio šratai (#12) – labai smulkūs švininiai šratai (skersmuo 1,3 mm). Tokie šratai naudojami užtaisyti mažo kalibro graižtvinių šautuvų šovinius (pvz., .22 Long Rifle) ar pistoletų (revolverių) šovinius. Mažo kalibro šautuvai ar pistoletai (įvairaus kalibro), užtaisyti tokiais žiurkiniais šoviniais mažais nuotoliais veikia kaip šratiniai lygiavamzdžiai.
Kalibrai
Žiurkiniai šoviniai būna šių kalibrų – .22LR, .22 Magnum, .38 Special, 9 mm Luger, .40 Smith & Wesson, .44 Special, .45 ACP ir .45 Colt. Mažiausio kalibro šoviniai (paprastai .22) kartais vadinami 'dulkiniai šratai, dulkiniai šoviniai', juos naudoja daugiausia smulkių paukščių kolekcionieriai.
Panaudojimas
Žiurkšračiais paprastai šaudo gyvates, graužikus ir kitus smulkius gyvūnus iš labai mažo nuotolio. Fermeriai šautuvais su žiurkšračiais naikina paukščius ir žiurkes svirnuose ir pan. ūkiniuose pastatuose. Tokie smulkūs šratai nepažeidžia statinių metalinių sienų bei stogų, tačiau iš arti efektyviai kauna smulkius gyvūnus.
Dažnai .22 kalibro šautuvai su žiurkiniais šoviniais naudojami pradedantiems šauliams mokyti kaip naudoti lygiavamzdžius šratinius šautuvus. Taip pat juos naudoja paukštšuniams pripratinti prie šūvių garso.
Šoviniai su žiurkšračiais labai tinka specialiai pritaikytiems lygiavamzdžiams ginklams, tokiems kaip Marlin Firearms šautuvai Marlin Model 25MG Garden Gun, bet tinka ir šautuvams su graižtviniais vamzdžiais, jei šaudoma trumpais nuotoliais. Kompanija Thompson Center Arms pistoletams Contender siūlo .357 Magnum ir .44 Magnum kalibrų vamzdžius su straight rifled čokais, kurie pagerina šaudymą iš graižtvinių vamzdžių žiurkiniais šoviniais.
Žiurkšračiai naudojami ir kai kuriose trapiosiose kulkose, pvz., Glaser Safety Slug. Tokiose kulkose šratai būna suklijuoti ar sukepinti ir padengti plonu apvalkalu, taip sudarydami kulką. Ta kulka atsitrenkusi subyra, dėl to pasižymi mažu skvarbumu ir negalėjimu rikošetuoti.
Sandara
thumb|200px|right|.22 žiurkinis šovinys Žiurkiniai šoviniai būna dviejų tipų:
thumb|right|200px|.45 Auto šoviniai. Dešinėje – kariniai Birdshot šoviniai, kurie Antrojo pasaulinio karo metais būdavo išduodami pilotams. Buvo skirti medžioklei, kad lengviau susimedžiotų smulkių paukščių ar žinduolių.
Hresko valsčius
Hresko valsčius – buvęs administracinis-teritorinis vienetas dabartinėje pietų Baltarusijos teritorijoje. Centras – Hreskas.
Istorija
Valsčius įkurtas XIX a. Minsko gubernijoje. Po I pasaulinio karo atiteko Lenkijai.
Žusinai
Žusinai  – kaimas Gudijoje, Gardino srityje, Varanavo rajone, Paaradnės apylinkėje. Įsikūręs 8 km į pietvakarius nuo Varanavo, 4 km į rytus nuo Paaradnės, Akmenos kairiajame krante. Iš pietų juosia miškai.
Mosfelsbairas
Mosfelsbairas – miestas pietvakarių Islandijoje, Sostinės regione, 12 km į rytus nuo Reikjaviko. Įsikūręs slėnyje prie nedidelės įlankos. Apylinkių kraštovaizdis nelygus. Kalvų viršūnės siekia 200–300 m. 9300 gyventojų (2016 m. duomenys).